
Betegtájékoztató: Információk a felhasználó számára
Unguentum hydrophilicum nonionicum Ph. Hg. VII. Naturland
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza!
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez!
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét! Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.
A betegtájékoztató tartalma:
1. Milyen típusú gyógyszer az Unguentum hydrophilicum nonionicum Ph. Hg. VII. Naturland és milyen betegségek esetén alkalmazható?

2. Tudnivalók az Unguentum hydrophilicum nonionicum Ph. Hg. VII. Naturland alkalmazása előtt

3. Hogyan kell alkalmazni az Unguentum hydrophilicum nonionicum Ph. Hg. VII. Naturland-ot?

4. Lehetséges mellékhatások
5. Hogyan kell az Unguentum hydrophilicum nonionicum Ph. Hg. VII. Naturland-ot tárolni?
6. A csomagolás tartalma és egyéb információk
1.
Milyen típusú gyógyszer az Unguentum hydrophilicum nonionicum Ph. Hg. VII. Naturland és milyen betegségek esetén alkalmazható?
Az Unguentum hydrophilicum nonionicum Ph. Hg. VII. Naturland érzékeny bőrre alkalmazható mosdókenőcs. A készítmény hajas fejbőrre is alkalmazható.
2.
Tudnivalók az Unguentum hydrophilicum nonionicum Ph. Hg. VII. Naturland alkalmazása előtt
Ne alkalmazza az Unguentum hydrophilicum nonionicum Ph. Hg. VII. Naturland-ot
· ha allergiás a gyógyszer (6. pontban felsorolt) bármely összetevőjére,
· ha a bőrfelület sérült!
Figyelmeztetések és óvintézkedések

Az Unguentum hydrophilicum nonionicum Ph. Hg. VII. Naturland alkalmazása előtt beszéljen kezelőorvosával vagy gyógyszerészével!
A kenőcs hámhiány esetén, valamint nyílt, nedvező, vérző sebre nem alkalmazható. Szembe, szem környékére, szájba, nyálkahártyára nem szabad alkalmazni. Ha használata közben mégis az említett területek valamelyikére jut a krém, haladéktalanul el kell távolítani!

Egyéb gyógyszerek és az Unguentum hydrophilicum nonionicum Ph. Hg. VII. Naturland
Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről!
Nem ismert gyógyszerkölcsönhatás más gyógyszerekkel történő, egyidejű alkalmazás során.

Az Unguentum hydrophilicum nonionicum Ph. Hg. VII. Naturland egyidejű alkalmazása étellel, itallal és alkohollal

Megkötések nem ismertek.

Terhesség, szoptatás és termékenység
Ha Ön terhes vagy szoptat, illetve fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével!
Terhesség és szoptatás időszakában alkalmazható.

Termékenységet befolyásoló hatására vonatkozóan nem állnak rendelkezésre adatok.
A készítmény hatásai a gépjárművezetéshez és a gépek kezeléséhez szükséges képességekre

Az Unguentum hydrophilicum nonionicum Ph. Hg. VII. Naturland gépjárművezetéshez és a gépek kezeléséhez szükséges képességeket befolyásoló hatását nem vizsgálták.
Az Unguentum hydrophilicum nonionicum Ph. Hg. VII. Naturland cetil-sztearil-alkoholt, etanolt és metil-parahidroxibenzoátot tartalmaz
A készítmény cetil-sztearil-alkoholt tartalmaz, amely helyi bőrreakciókat okozhat (például kontakt dermatitisz).
Ez a készítmény 54,0 mg alkoholt (etanolt) tartalmaz adagonként, amely egyenértékű 18,0 mg/g alkohollal. Sérült bőrfelületen égő érzést okozhat.
A készítmény metil-parahidroxibenzoátot tartalmaz, allergiás reakciókat okozhat (amelyek esetleg csak később jelentkeznek).

3.
Hogyan kell alkalmazni az Unguentum hydrophilicum nonionicum Ph. Hg. VII. Naturland-ot?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza! Amennyiben nem biztos az adagolást illetően, kérdezze meg kezelőorvosát vagy gyógyszerészét!
A készítmény alkalmazásának módja és ajánlott adagja: Mosdáshoz, az érzékeny bőrfelület tisztítására alkalmazható naponta 2-szer. A kenőcsöt a megnedvesített bőrre vékony rétegben kell rákenni, majd lemosni. A hajas fejbőrre is alkalmazható.
Ha az előírtnál több Unguentum hydrophilicum nonionicum Ph. Hg. VII. Naturland-ot alkalmazott

Túladagolás esetén a mellékhatások fokozódása várható.
Ha elfelejtette alkalmazni az Unguentum hydrophilicum nonionicum Ph. Hg. VII. Naturland-ot

Amint észrevette, hogy elfelejtette alkalmazni a kenőcsöt, pótolja azt mielőbb, de ne alkalmazzon kétszeres adagot a kihagyott adag pótlására!
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét!

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A készítmény az alkalmazás helyén enyhén irritálhat. A tünetek előfordulási gyakorisága nem ismert (a gyakoriság a rendelkezésre álló adatok alapján nem becsülhető meg).
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét! Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Unguentum hydrophilicum nonionicum Ph. Hg. VII. Naturland-ot tárolni?
Legfeljebb 25 °C-on tárolandó.
A gyógyszer gyermekektől elzárva tartandó!

A dobozon, valamint a tubuson feltüntetett lejárati idő (EXP.:) után ne alkalmazza ezt a gyógyszert! A lejárati idő az adott hónap utolsó napjára vonatkozik.

Ne alkalmazza ezt a gyógyszert, ha a színének megváltozását, a fehér árnyalattól való eltérését észleli!
Semmilyen gyógyszert ne dobjon a szennyvízbe vagy a háztartási hulladékba! Kérdezze meg gyógyszerészét, hogy mit tegyen a már nem használt gyógyszereivel! Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Unguentum hydrophilicum nonionicum Ph. Hg. VII. Naturland?
· A készítmény hatóanyaga: A készítmény hatóanyagot nem tartalmaz.

· Egyéb összetevők: tisztított víz, fehér vazelin, cetil-sztearil-alkohol, poliszorbát 60, folyékony paraffin, 96%-os etanol, metil-parahidroxibenzoát.
Milyen az Unguentum hydrophilicum nonionicum Ph. Hg. VII. Naturland külleme és mit tartalmaz a csomagolás?
Fehér színű, egynemű, lágy, o/v típusú emulziós, enyhén jellegzetes szagú kenőcs.
100 g kenőcs műanyag (PE), csavarmenetes kupakkal lezárt, lakkozott alumíniumtubusban és dobozban
vagy
100 g kenőcs műanyag (PP), csavarmenetes kupakkal és műanyag (PETP), lehúzható zárófóliával lezárt, műanyag (PE/EVOH/PE) tubusban és dobozban.
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó

100 g kenőcs lakkozott alumíniumtubusban

100 g kenőcs műanyag tubusban

